ko'chib kelib, mahalliy aholi bilan aralashib, ularning katta qismi o'troqlashib ketadilar. Ularning bir guruhi XI asrda Xuroson hududlariga borib o'rnashadilar. XIV - XV asrlarda arg'unlarning asosiy qismi Farg'ona vodiysida, Janubiy O'zbekiston va Shimoliy Afgonistonda yashaganlar. Ular borgan joylarining til muhitiga ko'ra, yo mahalliy aholini turklashishiga yordam bergan yoki ular ta'sirida o'z etnik nomlarini unutmagan holda forsiy tilli tojiklarga aylangan. 91 Arg'unlar Amir Temur davlatining tayanchi bo'lgan qirq o'zbek qavmlaridan biri bo'lgan . Ular imtiyozli katta er egalari -tarxonlar hisoblangan. Arg'unlardan chiqqan amirlar ayrim viloyatlarda 92 hokimlik qilganlar. Masalan, Sulton Xusayn arg'un Qorako'l tumanining hokimi , Mahmud Muqim arg'un Qobul hokimi bo'lgan. Arg'unlarning yuqori tabaqali kishilari Temuriylar xonadoni 93 bilan qarindoshlik munosabatda ham bo'lganlar . Movarounnahrda Shayboniylar hukmronligi o'rnatilgach, arg'unlarning mavkei tushib ketadi. Ular asosan o'troqlashib, turg'un aholi bilan qorishib ketadilar. XIV- XV asrlarda Movarounnahrda yashagan yirik chorvador qabilalardan yana biri dug'latlardir. 94 Rashid ad -din ularni mo'g'ul qabila ittifoqiga kirgan turkiy qabila deydi , V.V.Bartold esa ularni 95 mo'g'ul deydi . N.A. Aristov dulu va dug'lat bir xalq degan g'oyani o'rtaga tashlaydi. Darhaqiqat, Turk xoqonligi inqirozga uchragach, uning tarkibida bo'lgan dulu qabilalarining bir qismi ona yurtlari Ila vodiysi, Ettisuvni tashlab, boshqa yurtlarga ko'chib ketadilar, qolgan qismi esa ona yurtlarida yashashda davom etadilar. Qachonkim, bu yurtlarda Chingiziyzoda Chig'atoy ulusi tashkil topgach, Chig'atoy ulusining sharqiy hududlarida Manglay Suba (quyosh tomonga qaragan er) mulki tashkil topadi. Bu mulkka Ettisuvdan to Qashg'argacha bo'lgan erlar qaragan va uni boshqarishni Chig'atayxon dug'latlarga topshirgan. Dug'latlar boshqargan yurtlar manbalarda 'Mo'g'uliston' atalib, u hududlarning dulu turkiylari, hatto dug'latlarning o'zlari ham yurt nomi ostida dug'lat - mo'g'ul bo'lib ketgan. Bu fikr 96 O'zbekiston milliy entsiklopediyasida ham o'z aksini topgan . Dug'latlarning ayrim guruhlari XIV- XV asrlarda Farg'ona vodiysida, Samarqand va Hisorda, Qorategin va boshqa joylarda tarqoq 97 holda yashaganlar va turkiyda so'zlashganlar . Hisor dug'lat sultonlari Bobirga beg'araz xizmat qilganlar. XIV- XV asrlarda Movaraunnahrda yashagan yana bir yirik qabila o'g'uzlar edi. Ularning bir guruhi Sirdaryoning quyi havzalaridan X asrda Somoniy amirlaridan iltimos qilib, Nurota tog' yonbag'irlariga ko'chib keladilar. O'g'uz saljuqlarining turkman guruhlari XI -XII asrlarda 98 Qoraxoniylar davrida Buxoro atroflari , Shimoliy Xurosonga, ya'ni Hozirgi Turkmaniston hududlariga kelib o'rnashadilar. XIV-XV asrlarda Sirdaryoning quyi havzasi va Dashti Qipchoqdan Movarounnahrga yana bir qancha o'g'uz, saljuq turkman guruhlari kirib keladilar. Asrlar davomida o'zbeklar bilan yonma - yon yashab kelgan o'g'uzlar va saljuq turkmanlarining bir qismi o'z etnik nomlarini unutmagan holda o'troqlashadilar. Ularning keyingi avlodlari o'zlarini o'zbek turkmanlari yoki 'Nurota turkmanlari' deb ataganlar. Temuriylar davrining turkiy tilli qabilalaridan yana biri sulduz qabilasi bo'lib, Sharofiddin Ali Yazdiy 'Zafarnoma'sida aks etgan tarixiy voqealar bayonida ular XIV asrda Chag'oniyon, Hisor vodiysi va Shimoliy Afg'onistonda Balx viloyatida yashaganligi qayd etilgan. Hisori Shodmondagi sulduzlarning amiri Bayon sulduz Chig'atay ulusining g'arbiy qismida e'tiborli amirlardan va amir Qazag'onning Hirotga yurishida qatnashgan. Amir Qazag'onning o'limidan so'ng, uning o'g'li amirzoda Abdulloh Chig'atay ulusi g'arbiy qismida hukmronlikni egallaydi va Samarqandni o'ziga poytaxt qiladi. U Chingiziyzoda mo'g'ul amirlaridan avval Bayonkulixonni, so'ng Temurshoh